tansah dimungsuh karo Inggris. Jajahane tanah Walanda dirêbuti Inggris, kang kari mung tanah Jawa. Ewadene ing taun 1802 (bêdhami Amiens), jajahan-jajahan mau dibalèkake, kêjaba Ceylon. Barêng Napoleon wis jumênêng Keizer karsane arêp nyirnakake Bataafsche Republiek; ora antara suwe (ing taun 1806) rayine Napoleon asma Lodewijk Napoleon diangkat dadi ratu ing Nederland.
